Sarajevski tabut
Sarajevski tabut je zbirka pjesama bosanskohercegovačkog pjesnika Abdulaha Sidrana. Objavljena je 1993. godine za vrijeme rata u Bosni i Hercegovini. Zbirka je, uglavnom, sastavljena od pjesama koje su i ranije bile objavljivane u nekim časopisima i poetskim zbirkama. Iako su neke pjesme pisane prije više godina, one odišu novim vremenom, kao da su napisane danas. Sarajevski tabut, simboličnog naziva, je svojevrstan Sidranov poetski rad i specifična zbirka poezije cjelokupnog njegovog stvaralaštva. U najtežim danima Sarajeva, Sidran je sakupio svoje najbolje predratne pjesme sa onim novonastalim, načinivši tako ovu zbirku.